pythainlp/thai-wiki-dataset-v3 huggingface dataset:
โจแอนแห่งอังกฤษ ราชินีแห่งสก็อตแลนด์

โจแอนแห่งอังกฤษ (ภาษาอังกฤษ: Joan of England; 22 กรกฎาคม ค.ศ.1210 - 4 มีนาคม ค.ศ.1238) เป็นพระราชินีคู่สมรสแห่งสก็อตแลนด์ ตั้งแต่ค.ศ.1221 จนสิ้นพระชนม์ พระองค์เป็นพระธิดาคนที่สามของจอห์น กษัตริย์แห่งอังกฤษ กับอิซาเบลลาแห่งอ็องกูแลม
==  ประวัติ ==
โจแอนถูกฟิลิปที่ 2 แห่งฝรั่งเศสเล็งไว้จะให้เป็นเจ้าสาวของพระโอรส ทว่าในค.ศ.1214 พระบิดาของพระองค์ พระเจ้าจอห์น สัญญาว่าแต่งพระองค์กับฮิวจ์ที่ 10 แห่งลูซินญ็อง เป็นการชดเชยให้กับการถูกพระมารดาของพระองค์ อิซาเบลลา สลัดรัก สัญญาว่าพระองค์จะมีแซ็งต์, แซ็งโตญ และเกาะโอเลรงเป็นสินสอด และถูกส่งตัวไปให้ว่าที่คู่สมรสในปีนั้นเพื่อรับการเลี้ยงดูที่ราชสำนักของเขาจนกว่าจะแต่งงาน ฮิวจ์ที่ 10 อ้างสิทธิ์ในสินสอดของพระองค์ตั้งแต่ก่อนที่จะแต่งงาน แต่เมื่อไม่สำเร็จ เขาถูกเล่าว่าอยากแต่งงานกับพระองค์น้อยลง
การสิ้นพระชนม์ของจอห์นแห่งอังกฤษในค.ศ.1216 ทำให้พระราชินีม่าย อิซาเบลลา ตัดสินใจว่าจะแต่งงานกับฮิวจ์ที่ 10 เสียเอง ฮิวจ์ที่ 10 เก็บโจแอนไว้กับตัว พยายามเก็บสินสอดของพระองค์ไว้ด้วยและเอาสินสอดของมารดาของพระองค์ อิซาเบลลา ที่ได้มาจากอังกฤษด้วย ในวันที่ 15 พฤษภาคม ค.ศ.1220 หลังการแทรกแซงของพระสันตะปาปาและทำข้อตกลงเรื่องสินสอด โจแอนถูกส่งตัวกลับอังกฤษ ที่ซึ่งการเจรจาเรื่องการแต่งงานของพระองค์กับอเล็กซานเดอร์ที่ 2 แห่งสก็อตแลนด์ได้เกิดขึ้น อเล็กซานเดอร์อยู่ในอังกฤษในค.ศ.1212 ที่ซึ่งพระองค์ได้รับการแต่งตั้งเป็นอัศวินโดยพระบิดาของโจแอน มีการกล่าวหาว่าพระเจ้าจอห์นได้สัญญาว่าจะยกโจแอนให้อเล็กซานเดอร์และให้นอร์ธัมเบอร์แลนด์เป็นสินสมรส
เมื่อ 18 มิถุนายน ค.ศ.1221 อเล็กซานเดอร์ยกดินแดนเยดเบิร์ก, ฮัสเซนดีน, คิงฮอร์น และเครล ให้เป็นรายได้ส่วนพระองค์ของโจแอนอย่างเป็นทางการ พระองค์กับอเล็กซานเดอร์อภิเษกสมรสกันเมื่อ 21 มิถุนายน ค.ศ.1221 ที่ยอร์กมินสเตอร์ อเล็กซานเดอร์ 23 ชันษา โจแอนเกือบ 11 ชันษา ทั้งคู่ไม่มีโอรสธิดาด้วยกัน เรื่องนี้เป็นเรื่องที่น่ากังวล แต่การประกาศให้การอภิเษกสมรสเป็นโมฆะถูกมองว่าเสี่ยงเนื่องจากจะปลุกปั่นให้เกิดสงครามกับอังกฤษได้ พระราชินีโจแอนไม่ได้มีตำแหน่งที่มั่นคงในราชสำนักสก็อตแลนด์ซึ่งถูกครอบงำโดยพระมารดาของพระสวามีของพระองค์ ราชินีม่ายแอร์เมนการ์ด สายสัมพันธ์กับอังกฤษของพระองค์ไม่ได้ทำให้พระองค์เป็นคนสำคัญแต่อย่างใด โจแอนร่วมเดินทางกับอเล็กซานเดอร์ไปอังกฤษในเดือนกันยายน ค.ศ.1236 ที่นิวคาสเซิล และในเดือนกันยายน ค.ศ.1237 ที่ยอร์ค ระหว่างการเจรจากับพระเชษฐาของพระองค์ เฮนรี่ เรื่องอาณาเขตทางเหนือที่เป็นที่โต้แย้ง ในตอนนั้น นักเขียนพงศาวดาร แมทธิว ปารีส สันนิษฐานว่าโจแอนกับอเล็กซานเดอร์เริ่มระหองระแหงกัน โจแอนอยากใช้เวลาในอังกฤษมากกว่าที่มี และพระเชษฐาของพระองค์ เฮนรี่ ยอคฤหาสน์ในดริฟฟิลด์. ยอร์กเชียร์ และเฟน สตันตอนในฮันติ้งดอนเชียร์ให้พระองค์พักอาศัย ในยอร์ก โจแอนกับพระมเหสีของพระเชษฐา เอเลนอร์แห่งโพรว็องซ์ ตกลงกันว่าจะทำการจาริกแสวงบุญไปแท่นบูชาของโธมัส เบ็คเก็ตในแคนเทอร์บรี
โจแอนสิ้นพระชนม์ในอ้อมแขนของพระเชษฐา พระเจ้าเฮนรี่กับริชาร์ดแห่งคอร์นวอลล์ ที่แฮฟริ่ง-แอตต์-โบเวอร์ ในค.ศ.1238 และถูกฝังที่ทาร์รันด์ครอวฟอร์ดแอบบีย์ในดอร์เซ็ตตามที่พระองค์ต้องการ
== อ้างอิง ==
เชิงอรรถ
บรรณานุกรม
Rosalind K. Marshall: “Scottish Queens: 1034-1714”
Richard Oram: “The Kings and Queens of Scotland”
Timothy Venning: “The Kings and Queens of Scotland”
Mike Ashley: “British Kings and Queens”
Elizabeth Ewan, Sue Innes and Sian Reynolds: “The Biographical Dictionary of Scottish Women”
คู่อภิเษกสมรสในพระมหากษัตริย์สกอตแลนด์
เจ้าหญิงอังกฤษ
ราชวงศ์แพลนแทเจอนิต
เครื่องอิสริยาภรณ์ราชวงศ์ชิง

ตารางข้างล่างนี้แสดงเครื่องอิสริยาภรณ์ในสมัยราชวงศ์ชิง.
== พัสตราภรณ์ ==
== อิสริยาภรณ์ ==
== เรียญ ==
== อ้างอิง ==
ชิง,ราชวงศ์
ลัทธิอาจาลี่

ลัทธิอาจาลี่  เป็นศาสนาพุทธนิกายวัชรยานรูปแบบหนึ่ง ปฏิบัติในกลุ่มชาวไป๋ในมณฑลยูนนาน ประเทศจีน ชื่อลัทธิ "อาจาลี่" มาจากคำสันสกฤตว่า "อาจารฺย" (ācārya) ซึ่งเป็นนักบวชตันตระผู้เป็นกุญแจสำคัญของศาสนาสำหรับการใช้คาถาและเวทมนตร์
ลัทธิอาจาลี่ก่อตั้งขึ้นโดยจันทรคุปตะ (Candragupta) นักบวชชาวอินเดีย ที่เดินทางเผยแผ่ศาสนาจากทิเบตมาจนถึงอาณาจักรน่านเจ้า (653–902) ในปี ค.ศ. 839  ประเพณีของลัทธินี้เป็นการผสานความเชื่อแบบจีน, อินเดีย และพม่าไว้ด้วยกัน ลัทธินี้ได้เป็นศาสนาหลักของอาณาจักรต้าหลี่ (ค.ศ. 937–1253) มีการนับถือเทพมหากาลและกวนอิม นอกจากนี้ในถ้ำบนเขาชือเป่าซาน (Shibaoshan) มีงานศิลปะอย่างวัชรยานของลัทธิอาจาลี่
แม้เคยถูกคุกคามมาตั้งแต่ยุคราชวงศ์หยวนจนถึงชิง อาทิ การประกาศห้ามนับถือในปี ค.ศ. 1507 และการเผยแผ่ศาสนาของนิกายธยานแบบจีนฮั่น กระนั้นลัทธิอาจาลี่ก็ยังดำรงอยู่ในชุมชนชาวไป๋สืบทอดมาจนถึงปัจจุบัน
== อ้างอิง ==
== แหล่งข้อมูลอื่น ==
ศาสนาพุทธในประเทศจีน
ประวัติศาสตร์ศาสนาพุทธ
วัชรยาน
รายพระนามและรายนามผู้จุดกระถางคบเพลิงโอลิมปิก

รายพระนามและรายนามผู้จุดกระถางคบเพลิงโอลิมปิก ตามธรรมเนียมการนำเพลิงโอลิมปิกจากเมืองโอลิมเปีย ประเทศกรีซไปยังประเทศเจ้าภาพจัดการแข่งขันกีฬาโอลิมปิกได้นำมาใช้เป็นครั้งแรกในโอลิมปิกฤดูร้อน 1936 ซึ่งผู้ถือคบเพลิงคนสุดท้ายในพิธีเปิดโอลิมปิก นั้นอาจจะเป็นนักกีฬาที่มีชื่อเสียง (เลิกเล่นแล้ว หรือยังเล่นอยู่ก็ได้) ซึ่งเป็นผู้สร้างผลงานทางด้านกีฬาให้แก่ประเทศเจ้าภาพ หรืออาจจะเป็นเยาวชน หรือบุคคลทางสัญลักษณ์
== รายพระนามและรายนามผู้จุดกระถางคบเพลิงโอลิมปิกฤดูร้อน ==
==รายพระนามและรายนามผู้จุดกระถางคบเพลิงโอลิมปิกฤดูหนาว==
==รายพระนามและรายนามผู้จุดกระถางคบเพลิงโอลิมปิกเยาวชนฤดูร้อน==
==รายพระนามและรายนามผู้จุดกระถางคบเพลิงโอลิมปิกเยาวชนฤดหนาว==
== อ้างอิง ==
โอลิมปิก
สัญลักษณ์โอลิมปิก
เดียร์ซูอูซาลา (ภาพยนตร์ พ.ศ. 2518)

เดียร์ซูอูซาลา  (Дерсу Узала, デルス·ウザーラ|Derusu Uzāra; alternate U.S. title: Dersu Uzala: The Hunter)  เป็นภาพยนตร์ร่วมมือกันระหว่าง สหภาพโซเวียต  และ ญี่ปุ่น  กำกับโดย อะกิระ คุโรซาวะ ถือเป็นการกำกับภาพยนตร์ที่ไม่ใช่ภาษาญี่ปุ่นเป็นครั้งแรกของคุโรซาวะและใช้ฟิล์มขนาด 70 มิลลิเมตรเพียงครั้งเดี่ยว ภาพยนตร์ได้รับรางวัลโกลเด้นไพรซ์ และ the Prix FIPRESCI ในงานเทศกาลภาพยนตร์นานาชาติมอสโกครั้งที่ 9 และ รางวัลออสการ์ สาขาภาพยนตร์ภาษาต่างประเทศยอดเยี่ยมในปี 1976 ภาพยนตร์สร้างจากหนังสือ Dersu Uzala (เป็นชื่อเดียวกับพรานป่า) ที่เขียนโดย Vladimir Arsenyev นักสำรวจชาวรัสเซีย เกี่ยวกับการสำรวจภูมิภาค Sikhote-Alin ของดินแดนตะวันออกไกลของรัสเซีย และการสำรวจหลายครั้งในช่วงต้นคริสต์ศตวรรษที่ 20
== อ้างอิง ==
== แหล่งข้อมูลอื่น ==
และ  ของ เดียร์ซูอูซาลา ทางช่องมอสฟิล์ม
Dersu Uzala Info
Stills from Dersu Uzala with Russian text
ภาพยนตร์ญี่ปุ่น
ภาพยนตร์โซเวียต
551 ปีก่อนคริสตกาล

7 ปีก่อนพุทธศักราช ใกล้เคียงกับ ก่อน ค.ศ. 551
== เหตุการณ์ ==
== วันเกิด ==
28 กันยายน — ขงจื๊อ, นักปราชญ์ชาวจีน (ถึงแก่กรรม พ.ศ. 65)
== วันถึงแก่กรรม ==
== อ้างอิง ==
เดอะเกม (เกมทางจิต)

เดอะเกม (The Game) เป็นเกมทางจิต (mental game) ที่มีเป้าหมายในการหลีกเลี่ยงการนึกถึงเดอะเกมเอง ผู้เล่นถือว่าแพ้เมื่อนึกถึงเดอะเกม และต้องประกาศทุกครั้งที่แพ้ รูปแบบของเดอะเกมส่วนใหญ่ไม่มีการชนะ อาจถือว่าคนทั้งโลกหรือคนที่รู้เกี่ยวกับเดอะเกมทั้งหมดกำลังเล่นเกมนี้อยู่ตลอดเวลาขึ้นอยู่กับแต่ละแบบของเดอะเกม มักมีการพัฒนาเทคนิคต่าง ๆ เพื่อเพิ่มจำนวนคนที่รู้เกี่ยวกับเดอะเกมและเพิ่มจำนวนการแพ้
แม้จะไม่มีใครรู้ต้นกำเนิดของเดอะเกมเลโอ ตอลสตอยได้เล่นเกมที่ใช้กระบวนการประชดใน ค.ศ. 1840
== วีธีการเล่น ==
มีกฎหลักสามข้อที่มักถูกใช้ในเดอะเกม:
ทุกคนบนโลกกำลังเล่นเดอะเกม (บางครั้งอาจมีการจำกัดความเป็น "ทุกคนในโลกที่รู้เกี่ยวกับเดอะเกมกำลังเล่นเดอะเกม" หรือ "คุณกำลังเล่นเดอะเกม" คนไม่สามารถเลือกที่จะไม่เล่นเดอะเกม การเล่นเกมไม่ต้องการคำอนุญาตและผู้เล่นไม่สามารถหยุดเล่นได้
ผู้เล่นแพ้เดอะเกมเมื่อนึกถึงเดอะเกม
ผู้แพ้ต้องประกาศการแพ้ของตน สามารถทำได้โดยการพูดประโยค เช่น "ฉันพึ่งแพ้เดอะเกม" หรืออาจประกาศในรูปแบบอื่น เช่น ผ่านทางเฟซบุ๊ก บางคนอาจส่งสัญญาณหรือแสดงท่าทางที่ทำให้คนอื่นนึกถึงเดอะเกม
ความหมายของการนึกถึงเดอะเกมไม่ชัดเจนนัก หากผู้เล่นพูดเกี่ยวกับเดอะเกมโดยที่ไม่รู้ตัวว่าพวกเขาได้แพ้ แบบนี้อาจถือว่าแพ้หรือไม่แพ้ก็ได้ หากคนพูดว่า "เดอะเกมคืออะไร" ก่อนจะรู้กฎของเกมจะนับว่าแพ้หรือไม่ก็แล้วแต่จะตีความ บางครั้งมีการตีความว่าผู้เล่นไม่ถือว่าแพ้หากคนอื่นประกาศการพ่ายแพ้ แม้กฎข้อที่สองจะสื่อว่าผู้เล่นแพ้ไม่ว่าจะนึกถึงเดอะเกมจากอะไรก็ตาม หลังผู้เล่นประกาศการพ่ายแพ้ของตน หรือหลังผู้เล่นนึกถึงเดอะเกม บางครั้งมีการอนุญาตให้มีระยะผ่อนผันระหว่าง 3 วินาที จนถึง 30 นาที เพื่อลืมเกี่ยวกับเดอะเกม ในระหว่างนั้นผู้เล่นไม่สามารถแพ้เดอะเกมได้อีกครั้ง

กฎทั่วไปไม่ได้ระบุว่าเดอะเกมจะจบลงเมื่อไหร่ อย่างไรก็ตามผู้เล่นบางคนกล่าวว่าเดอะเกมจะจบต่อเมื่อนายกรัฐมนตรีสหราชอาณาจักรประกาศออกโทรทัศน์ว่า "เดอะเกมได้ยุติลงแล้ว"
===  กลยุทธ์ ===
กลยุทธ์มุ่งไปที่การทำให้คนอื่นแพ้เดอะเกม วิธีที่มักถูกใช้ได้แก่การพูดว่า "เดอะเกม" หรือการเขียนเกี่ยวกับเดอะเกมบนกระดาษโน้ตและซ่อนไว้ บนรอยขูดขีดเขียน หรือบนธนบัตร
เมื่อเวลาผ่านไปมักมีการเชื่อมโยงอย่างอื่นเข้ากับเดอะเกมทำให้ผู้เล่นแพ้ ผู้เล่นบางคนมีความสุขในการคิดหาวิธีกลั่นแกล้งให้คนอื่นแพ้เดอะเกม
กลยุทธ์อื่นได้แก่การใช้ผลิตภัณฑ์ต่าง ๆ เช่น เสื้อยืด ปุ่มกด แก้วน้ำ โปสเตอร์ และสติกเกอร์ติดรถ เพื่อโฆษณาเดอะเกม นอกจากนี้เดอะเกมยังแผร่กระจายทางเว็บไซต์สังคมออนไลน์ เช่น เฟซบุ๊กและทวิตเตอร์
== จุดกำเนิด ==

ต้นกำเนิดของเดอะเกมนั้นไม่แน่นอน บนบทความข่าว ค.ศ. 2008 Justine Wettschreck กล่าวว่าน่าจะมีการเล่นเดอะเกมตั้งแต่ต้นคริสต์ทศวรรษ 1990 และอาจเริ่มขึ้นในประเทศออสเตรเลียหรืออักฤษ ทฤษฎีหนึ่งมีว่าเดอะเกมอาจถูกคิดต้นในเมืองลอนดอนเมื่อ ค.ศ.1996 หลังวิศวกรชาวอังกฤษสองคนตกรถไฟเที่ยวสุดท้ายและต้องรอที่สถานีรถไฟทั้งคืน พวกเขาพยายามไม่นึกถึงสถานการณ์ของพวกเขาและใครก็ตามที่นึกถึงมันก่อนถือว่าแพ้ อีกทฤษฎีหนึ่งเกิดขึ้นใน ค.ศ. 1996 เช่นกัน โดยกล่าวว่าเดอะเกมถูกคิดค้นโดย Jamie Miller เพื่อสร้างความรำคาญแก่คนอื่น
== ดูเพิ่ม ==
มีม
ปฏิทรรศน์
== อ้างอิง ==
ประชาน
อินเทอร์เน็ตมีม
เดอะเกม (แก้ความกำกวม)

เดอะเกม อาจหมายถึง
เจเซน เทอแรล เทเลอร์ แร็ปเปอร์ที่รู้จักกันในนามเดอะเกม
เดอะเกม ผลงานสตูดิโออัลบั้มที่ 8 ของวงควีน
เดอะเกม เกมทางจิตที่มีเป้าหมายในการหลีกเลี่ยงการนึกถึงเดอะเกมเอง
559 ปีก่อนคริสตกาล

15 ปีก่อนพุทธศักราช ใกล้เคียงกับ ก่อน ค.3ศ. 559
== เหตุการณ์ ==
พระเจ้าไซรัสมหาราช สืบราชบัลลังก์ต่อจากพระราชบิดาของพระองค์ พระเจ้าแคมไบซีสที่ 1
== วันเกิด ==
== วันถึงแก่กรรม ==
พระเจ้าแคมไบซีสที่ 1, พระราชบิดาของ พระเจ้าไซรัสมหาราช
== อ้างอิง ==
โหมโรง เดอะ มิวสิคัล

โหมโรง เดอะ มิวสิคัล เป็นละครเวทีจาก โต๊ะกลมโทรทัศน์ ในเครือเวิร์คพอยท์ เอ็นเทอร์เทนเมนท์ ซึ่งต่อยอดจากภาพยนตร์ชื่อเดียวกัน ที่ฉายเมื่อปี พ.ศ. 2547 นำแสดงโดย กรกันต์ สุทธิโกเศศ สาธิดา พรหมพิริยะ สุประวัติ ปัทมสูต โย่ง อาร์มแชร์ เป็นต้น ละครเวทีเรื่องนี้มีการจัดการแสดง 3 ครั้ง จัดแสดงที่ โรงละครเคแบงก์สยามพิฆเนศ ชั้น 7 สยามสแควร์วัน ทั้งหมด
==การจัดแสดง==
การจัดการแสดงครั้งแรก เดิมกำหนดจัดการแสดงในวันที่ 4-5, 23-26, 30 เมษายน และ 1-3 พฤษภาคม พ.ศ. 2558 จำนวน 15 รอบ และเพิ่มอีก 12 รอบ รวมทั้งสิ้นเป็นจำนวน 27 รอบ โดยแสดงในวันที่ 7-17 พฤษภาคม พ.ศ. 2558 โดยละครเวทีเรื่องนี้ยังเป็นการแสดงเรื่องแรกในโรงละครเคแบงก์สยามพิฆเนศอีกด้วย

การจัดแสดงครั้งที่สอง ใช้ชื่อว่า "โหมโรง เดอะ มิวสิคัล Restage" โดยนักแสดงและทีมงานชุดเดิม เดิมกำหนดจัดการแสดงในวันที่ 6-8, 13-15 และ 20-22 พฤศจิกายน พ.ศ. 2558 ก่อนเพิ่มรอบอีก 2 รอบ รวมเป็น 14 รอบ ในวันที่ 28-29 พฤศจิกายน พ.ศ. 2558

การจัดแสดงครั้งที่สาม ใช้ชื่อว่า "โหมโรง เดอะ มิวสิคัล 2561" เป็นการจัดแสดงอีกครั้งในรอบ 3 ปี และมีการเปลี่ยนตัวนักแสดงจาก 2 รอบก่อนหน้าบางส่วน เบื้องต้นมีกำหนดจัดการแสดงในวันที่ 5 พฤษภาคม - 3 มิถุนายน พ.ศ. 2561 จำนวน 10 รอบ และทำการแสดงเพิ่มอีก 1 รอบ รวมเป็น 11 รอบ
==นักแสดง==
กรกันต์ สุทธิโกเศศ รับบทเป็น นายศร
สุประวัติ ปัทมสูต รับบทเป็น ท่านครู
สาธิดา พรหมพิริยะ รับบทเป็น แม่โชติ (ยุครัชกาลที่ 5)
ดวงใจ หทัยกาญจน์ รับบทเป็น แม่โชติ (ยุค จอมพล ป.; แสดงในครั้งที่ 1 และ 2)
สุดา ชื่นบาน รับบทเป็น แม่โชติ (ยุค จอมพล ป.; แสดงในครั้งที่ 3)
ชัยยุทธ โตสง่า รับบทเป็น ขุนอิน (แสดงในครั้งที่ 1 และ 2)
ทวีศักดิ์ อัครวงษ์ รับบทเป็น ขุนอิน (แสดงในครั้งที่ 3)
ประดิษฐ ประสาททอง รับบทเป็น ครูสิน (แสดงในครั้งที่ 1 และ 2)
ศรัทธา ศรัทธาทิพย์ รับบทเป็น ครูเทียน
อนุสรณ์ มณีเทศ รับบทเป็น พันโทวีระ
ชยณัฐ แจ่มใส รับบทเป็น ทิว (วัยเด็ก)
มงคล สะอาดบุญญพัฒน์ รับบทเป็น ทิว (วัยหนุ่ม)
อรรณพ ทองบริสุทธิ์ รับบทเป็น เทิด (แสดงในครั้งที่ 1 และ 2)
ปิติพงษ์ ผาสุขยืด รับบทเป็น เทิด (แสดงในครั้งที่ 3)
ชยาพงศ์ สุวรรณน้อย รับบทเป็น ประสิทธิ์ (แสดงในครั้งที่ 1 และ 2)
เอ๋ เชิญยิ้ม รับบทเป็น เปี๊ยก
==อ้างอิง==
==ดูเพิ่ม==
โหมโรง (ภาพยนตร์)
หลวงประดิษฐไพเราะ (ศร ศิลปบรรเลง)
ละครเวที
เวิร์คพอยท์ เอ็นเทอร์เทนเมนท์
ละครเพลงในปี พ.ศ. 2558
ละครเพลงในปี พ.ศ. 2561
ประวัติศาสตร์ไทยในบันเทิงคดี
ฟุตบอลทีมชาติเบลารุส

ฟุตบอลทีมชาติเบลารุส (Зборная Беларусі па футболе|Zbornaja Biełarusi pa futbole; Сборная Беларуси по футболу|Sbornaya Belarusi po futbolu) เป็นทีมฟุตบอลตัวแทนของประเทศเบลารุส อยู่ภายใต้การควบคุมของสหพันธ์ฟุตบอลแห่งเบลารุส ใช้บอรีซอฟอารีนาในเมืองบารือเซา เป็นสนามเหย้า เบลารุสไม่เคยผ่านรอบคัดเลือกของฟุตบอลโลกและฟุตบอลชิงแชมป์แห่งชาติยุโรป
== สนามแข่งขัน ==

เบลารุสเคยลงเล่นเกมเหย้าที่สนามกีฬาดีนาโมในมินสค์ ซึ่งมีความจุ 40,000 ที่นั่ง ต่อมาในปลายปี ค.ศ. 2012 สนามกีฬาดีนาโมได้ปิดปรับปรุง ทำให้เบลารุสต้องลงเล่นที่สนามเหย้าแห่งอื่นชั่วคราวไปก่อน
นับตั้งแต่ปี ค.ศ. 2014 เบลารุสได้ย้ายไปใช้บอรีซอฟอารีนาเป็นสนามเหย้าแห่งใหม่
== สถิติการแข่งขัน ==
=== ฟุตบอลชิงแชมป์แห่งชาติยุโรป ===
=== ฟุตบอลโลก ===
== ดูเพิ่ม ==
ฟุตบอลทีมชาติเบลารุสรุ่นอายุไม่เกิน 23 ปี
ฟุตบอลทีมชาติเบลารุสรุ่นอายุไม่เกิน 21 ปี
ฟุตบอลทีมชาติเบลารุสรุ่นอายุไม่เกิน 19 ปี
ฟุตบอลทีมชาติเบลารุสรุ่นอายุไม่เกิน 17 ปี
== อ้างอิง ==
== แหล่งข้อมูลอื่น ==
สหพันธ์ฟุตบอลเบลารุส (ในภาษาเบลารุส, รัสเซีย, อังกฤษ)
Belarus at FIFA
Belarus at UEFA
Football.by (ในภาษารัสเซีย)
Fan Site of the Belarus National Team (ในภาษาเบลารุส)
 
บ
ฟ
เดียร์ซูอูซาลา (ภาพยนตร์ พ.ศ. 2504)

เดียร์ซูอูซาลา (Дерсу Узала) เป็นภาพยนตร์จากสหภาพโซเวียตในปี 1961 ภาพยนตร์สร้างจากหนังสือของ Vladimir Arsenyev ซึ่งเกี่ยวกับการเดินทางสำรวจภูมิภาคตะวันออกไกลของรัสเซียกับพรานป่า เดียร์ซู อูซาลา
ภาพยนตร์ผลิดโดยสตูดิโอภาพยนตร์วิทยาศาสตร์และภาพยนตร์เพื่อการศึกษามอสโก (Moscow studio popular science and educational films) กำกับการแสดงโดย Agasi Babayan เขียนบทโดย Igor Bolgarin และนำแสดงโดย Adolf Shestakov และ Kasym Zhakibayev
== แหล่งข้อมูลอื่น ==
Dersu Uzala Info
ภาพยนตร์โซเวียต
ภาพยนตร์รัสเซีย
แองเกิลซีย์

แองเกิลซีย์ (Anglesey) หรือ อะนึสโมน (Ynys Môn) เป็นเกาะที่ตั้งอยู่ริมชายฝั่งทางตอนเหนือของประเทศเวลส์ มีเนื้อที่ทั้งหมด  แองเกิลซีย์เป็นเกาะที่ใหญ่ที่สุดในทะเลไอริชและในเวลส์ และยังเป็นเกาะที่ใหญ่ที่สุดเป็นอันดับที่ 7 ในสหราชอาณาจักร และยังเป็นเกาะที่มีประชากรมากที่สุดเป็นอันดับที่ 2 (รองจากไอล์ออฟแมน) ท่าเรือข้ามฟากเมืองโฮลีเฮด (เมืองในแองเกิลซีย์) มีผู้ใช้บริการมากกว่า 2 ล้านคนในทุกปี
แองเกิลซีย์เป็นเทศมณฑลทางประวัติศาสตร์แห่งหนึ่งของเวลส์ และเคยถูกปกครองในฐานะส่วนหนึ่งของเมืองกวินิดด์ ปัจจุบัน แองเกิลซีย์อยู่ภายใน เทศมณฑลไอล์ออฟแองเกิลซีย์ ร่วมกับเกาะโฮลีและเกาะเล็ก ๆ อื่น ๆ ประชากรส่วนใหญ่ในแองเกิลซีย์พูดภาษาเวลส์ "อะนึสโมน" เป็นชื่อเกาะในภาษาเวลส์ซึ่งใช้สำหรับการแบ่งเขตเลือกตั้งสมาชิกรัฐสภาสหราชอาณาจักรและสภาแห่งชาติเวลส์ จากสำมะโนประชากร ค.ศ. 2010 แองเกิลซีย์มีประชากร 69,751 คน
== เชิงอรรถ ==
.
.
=== อ้างอิง ===
== แหล่งข้อมูลอื่น ==
แองเกิลซีย์
เขตในประเทศเวลส์
เกาะในเวลส์
โลเรนโซ อินซิญเญ

โลเรนโซ อินซิญเญ (Lorenzo Insigne; เกิดวันที่ 4 มิถุนายน ค.ศ. 1991) เป็นนักฟุตบอลอาชีพชาวอิตาลี ปัจจุบันลงเล่นในตำแหน่งกองหน้าให้กับโซชีเอตาสปอร์ตีวากัลโชนาโปลีและทีมชาติอิตาลี
เขาเริ่มต้นอาชีพกับนาโปลีในปี ค.ศ. 2009 และลงเล่นนัดแรกในเซเรียอาเมื่อปี ค.ศ. 2010 ก่อนที่จะถูกปล่อยยืมตัวให้กับสโมสรฟอกกีอาและเปสการา และกลับสู่นาโปลีอีกครั้งในปี ค.ศ. 2012 อินซิญเญสามารถเล่นรุกเจาะทางปีกหรือเจาะตรงกลาง แต่โดยส่วนใหญ่เขาจะเล่นในตำแหน่งปีกซ้าย เขามีความสร้างสรรค์ ความเร็ว และความสามารถเฉพาะตัว โดยเฉพาะการเปิดฟรีคิก
อินซิญเญลงเล่นให้กับทีมชาติอิตาลีรุ่นอายุไม่เกิน 21 ปี และช่วยพาทีมคว้ารองแชมป์ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2013  ส่วนในทีมชุดใหญ่ เขาลงเล่นนัดแรกในเดือนกันยายน ค.ศ. 2012 และติดทีมชาติในการแข่งขันฟุตบอลโลก 2014 และฟุตบอลชิงแชมป์แห่งชาติยุโรป 2016
== การทำประตูในนามทีมชาติ ==
อ้างอิง
== เกียรติประวัติ ==
=== สโมสร ===
เปสการา
เซเรียบี: 2011–12
นาโปลี
โกปปาอีตาเลีย: 2013–14
ซูแปร์โกปปาอีตาเลียนา: 2014
=== บุคคล ===
นักฟุตบอลยอดเยี่ยมแห่งปีของเซเรียบี: 2012
ผู้ทำประตูสูงสุดในโกปปาอีตาเลีย: 2013–14
== อ้างอิง ==
== แหล่งข้อมูลอื่น ==
Career summary by AIC.football.it
Profile & Statistics  on the Lega Serie A official website
บุคคลที่ยังมีชีวิตอยู่
บุคคลจากนาโปลี
นักฟุตบอลชาวอิตาลี
ผู้เล่นในเซเรียอา
ผู้เล่นสโมสรกีฬาฟุตบอลนาโปลี
นักฟุตบอลทีมชาติอิตาลี
ผู้เล่นในฟุตบอลโลก 2014
ผู้เล่นในฟุตบอลชิงแชมป์แห่งชาติยุโรป 2016
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในชุดชนะเลิศฟุตบอลชิงแชมป์แห่งชาติยุโรป
ฟังก์ชันตรีโกณมิติผกผัน

ในวิชาคณิตศาสตร์ ฟังก์ชันตรีโกณมิติผกผัน (บางครั้งเรียกว่า ฟังก์ชันอาร์ก) เป็นฟังก์ชันผกผันของฟังก์ชันตรีโกณมิติ ที่กำหนดโดเมนให้เหมาะสม) ประกอบด้วย ฟังก์ชันผกผันของฟังก์ชันไซน์ โคไซน์ แทนเจนต์ โคแทนเจนต์ เซแคนต์ และฟังก์ชันโคเซแคนต์ ใช้สำหรับหาค่ามุมจากค่าอัตราส่วนตรีโกณมิติที่ให้มา ฟังก์ชันตรีโกณมิติผกผันนี้ใช้กันอย่างกว้างขวางในวิศวกรรมศาสตร์ การเดินเรือ ฟิสิกส์ และเรขาคณิต
== สัญกรณ์ ==
มีหลายสัญกรณ์ด้วยกันที่ใช้สำหรับฟังก์ชันตรีโกณมิติผกผัน หลักเกณฑ์การใช้สัญกรณ์ที่ใช้มากที่สุด คือ การตั้งชื่อฟังก์ชันตรีโกณมิติผกผันโดยใช้คำอุปสรรค arc- (อ่านว่า อาร์ก) เช่น , ,  เป็นต้น โดยบทความนี้จะใช้หลักเกณฑ์นี้ในการเรียกฟังก์ชันดังกล่าว หากใช้หน่วยวัดมุมเป็นเรเดียน มุม θ เรเดียนจะมีค่าเหมือนกับค่าอาร์ก ที่ความยาวของค่าอาร์กนั้นมีค่าเท่ากับ rθ เมื่อ r คือ รัศมีของวงกลม ดังนั้น ในวงกลมหนึ่งหน่วย "ค่าอาร์ก ที่มีค่าโคไซน์ของค่าอาร์กนั้นมีค่าเท่ากับ x" จะมีค่าเท่ากับ "ค่ามุม ที่ค่าโคไซน์ของมุมนั้นมีค่าเท่ากับ x" เพราะว่า ความยาวของค่าอาร์กของวงกลมในหน่วยเรเดียนมีค่าเท่ากับขนาดของมุมในหน่วยเรเดียน ทำนองเดียวกัน ในการเขียนภาษาโปรแกรมคอมพิวเตอร์ ฟังก์ชันตรีโกณมิติผกผันมักจะเรียกว่า asin, acos, atan
สัญกรณ์ , ,  ฯลฯ ซึ่งเสนอโดยจอห์น เฮอร์เชล ในปี ค.ศ. 1813 กฏเกณฑ์นี้ใช้สัญกรณ์ด้วยเพราะความที่เป็นฟังก์ชันผกผัน โดยอาจทำให้เกิดความสับสนกับระบบการแสดงสัญกรณ์อีกอย่างหนึ่ง เช่น  ซึ่งสื่อถึงการยกกำลังมากกว่าการที่จะเป็นฟังก์ชันคอมโพสิท ดังนั้น การใช้สัญกรณ์เช่นนี้อาจทำให้เกิดความสับสนระหว่างตัวผกผันการคูณกับฟังก์ชันผกผัน ความสับสนนี้จะน้อยลง เนื่องด้วยความจริงที่ว่าตัวผกผันการคูณของฟังก์ชันตรีโกณมิตินั้นได้มีชื่อของมันอยู่แล้ว เช่น  =  แม้กระนั้น ผู้เขียนบางคนแนะนำว่าการใช้สัญกรณ์นั้นมีความกำกวม
== อ้างอิง ==
== แหล่งข้อมูลอื่น ==
ตรีโกณมิติ
ฟังก์ชันพิเศษมูลฐาน
อัตราส่วน
จำนวนไร้มิติ
เกาหลี–ไทย โปรวอลเลย์บอลออลสตาร์ซูเปอร์แมตช์

เกาหลี–ไทย โปรวอลเลย์บอลออลสตาร์ซูเปอร์แมตช์ (Korea–Thailand Pro Volleyball All-Star Super Match; 한국-태국 여자배구 올스타 슈퍼매치) เป็นการแข่งขันวอลเลย์บอลกระชับมิตรระหว่างประเทศไทย และประเทศเกาหลีใต้ ซึ่งได้รับความร่วมมือจากสมาคมกีฬาวอลเลย์บอลแห่งประเทศไทย และสหพันธ์วอลเลย์บอลเกาหลี (โคโว) โดยจัดขึ้นครั้งแรกในปี พ.ศ. 2560 ณ กรุงเทพมหานคร ประเทศไทย
== สนามแข่งขัน ==
== ผลการแข่งขัน ==
=== กรุงเทพมหานคร 2017 ===
=== ฮวาซ็อง 2018 ===
=== นครราชสีมา–กรุงเทพมหานคร 2019 ===
นัดแรก – นครราชสีมา
----
นัดที่สอง – กรุงเทพมหานคร
== สถิติสะสม ==
ล่าสุด: เกาหลี–ไทย โปรวอลเลย์บอลออลสตาร์ซูเปอร์แมตช์ 2017
ข้อมูลปี 2017 เป็นแบบไม่เป็นทางการ
===เกาหลีใต้===
===ไทย===
== ดูเพิ่ม ==
วอลเลย์บอลหญิงทีมชาติเกาหลีใต้
วอลเลย์บอลหญิงทีมชาติไทย
==อ้างอิง==
==แหล่งข้อมูลอื่น==
สหพันธ์วอลเลย์บอลเกาหลี – เว็บไซต์อย่างเป็นทางการ
สมาคมกีฬาวอลเลย์บอลแห่งประเทศไทย – เว็บไซต์อย่างเป็นทางการ
วอลเลย์บอลในปี พ.ศ. 2560
วอลเลย์บอลในประเทศไทย
วอลเลย์บอลในประเทศเกาหลีใต้
พิกอัป (เทคโนโลยีดนตรี)

พิกอัป (pickup) เป็นตัวขยายเสียงที่รับสัญญาณแรงสั่นสะเทือนของเครื่องดนตรีโดยมักจะเป็นเครื่องสาย เช่น กีตาร์ไฟฟ้า กีตาร์เบส แชปแมนสติก หรือ ไวโอลินไฟฟ้า และแปลงเป็นสัญญาณไฟฟ้าเพื่อส่งต่อไปยังเครื่องขยายเสียง (หรือแอมป์กีตาร์) แล้วปล่อยเสียงออกผ่านตู้ลำโพง นอกจากนี้พิกอัปยังสามารถส่งสัญญาณผ่าน DI Box ในการบันทึกเสียง หรือออกอากาศทางวิทยุหรือโทรทัศน์ ในกีตาร์ไฟฟ้าและเบสกีตาร์ส่วนใหญ่ใช้ แมกเนติกพิกอัป (magnetic pickup) ส่วนกีตาร์โปร่ง ดับเบิลเบสและฟิดเดิลมักใช้ เพียโซอิเล็กทริกพิกอัป (piezoelectric pickup)
พิกอัปกีตาร์
พิกอัป

พิกอัป (pickup) อาจหมายถึง
พิกอัป (เทคโนโลยีดนตรี) อุปกรณ์รับสัญญาณแรงสั่นสะเทือนของเครื่องสาย
รถกระบะ (pickup truck)
จังหวัดมารินดูเก

จังหวัดมารินดูเก (Marinduque) เป็นจังหวัดที่เป็นเกาะในเขตมีมาโรปา ประเทศฟิลิปปินส์ มีศูนย์กลางอยู่ที่เทศบาลโบอัค ตั้งอยู่ระหว่างอ่าวตายาบัสทางทิศเหนือ กับทะเลซีบูยันทางทิศใต้ และตั้งอยู่ใกล้กับคาบสมุทรโบนโดกของจังหวัดเกซอนทางทิศตะวันออก เกาะมินโดโรทางทิศตะวันตก และเกาะจังหวัดโรมโบลนทางทิศใต้ พื้นที่บางส่วนของช่องแคบเกาะเวิร์ด ศูนย์กลางความหลากหลายทางชีวภาพทางทะเลของโลก ก็อยู่ในน่านน้ำของจังหวัดนี้
ในปี ค.ศ. 2013 จังหวัดมารินดูเกเป็นจังหวัดที่สงบสุขที่สุดของประเทศ จากการจัดอันดับของกรมตำรวจแห่งชาติฟิลิปปินและกองกำลังรักษาความสงบแห่งฟิลิปปิน เนื่องจากมีอัตราการก่ออาชญากรรมน้อยมาก นอกจากนี้ยังมีเทศกาลทางศาสนาที่เก่าแก่ที่สุดของประเทศ นั่นคือ โมริโอเนส ซึ่งจัดขึ้นทุก ๆ ปีในสัปดาห์ศักดิ์สิทธิ์ เป็นเวลากว่า 200 ปีแล้ว
== ภูมิศาสตร์ ==
มารินดูเกถูกจัดให้เป็นศูนย์กลางของแผนที่ประเทศฟิลิปปินส์โดย Luzon Datum of 1911 เกาะจังหวัดแห่งนี้มีรูปร่างคล้ายหัวใจ มีพื้นที่ 952.58 ตารางกิโลเมตร ตั้งอยู่ระหว่างอ่าวตายาบัสทางทิศเหนือ กับทะเลซีบูยันทางทิศใต้ ถูกคั่นออกจากคาบสมุทรโบนโดกในจังหวัดเกซอนโดยช่องแคบมัมปอง ส่วนทางทิศตะวันตก ก็ถูกคั่นออกจากเกาะมินโดโรโดยช่องแคบตาบลาส เกาะเล็ก ๆ ทางทิศตะวันออกเฉียงเหนือ ได้แก่ เกาะโปโล, เกาะมานิวายา และเกาะมัมปอง ส่วนทางทิศตะวันตกเฉียงใต้ก็มีเกาะเตรส และเกาะเอเลเฟนท์
จุดสูงสุดของจังหวัดอยู่ที่ภูเขามาลินดิก (ชื่อเดิม ภูเขามาร์ลังกา) ระดับความสูง  เหนือระดับน้ำทะเล เป็นภูเขาไฟที่ยังมีชีวิตอยู่ ตั้งอยู่ที่ปลายด้านทิศใต้ของเกาะ นอกจากนี้ยังมีถ้ำอีกหลายแห่งในจังหวัด ถ้ำที่สำคัญได้แก่ ถ้ำบาทาลา, ถ้ำซันอีซิโดร และถ้ำตาเลา
=== ภูมิอากาศ ===
มารินดูเกมีภูมิอากาศแบบที่ 3 ตามการจัดของกรมอุตุนิยมวิทยาฟิลิปปิน นั่นคือมีฝนตกมากและไม่มีการแบ่งฤดูแล้งกับฤดูฝนที่ชัดเจน อุณหภูมิโดยเฉลี่ย สูงสุด และต่ำสุดของปี อยู่ที่ ,  และ  ตามลำดับ ความชื้นโดยเฉลี่ยอยู่ที่ 78% ปริมาณน้ำฝนต่อปีอยู่ที่ 2,034.6 ลูกบาศก์มิลลิเมตร
== อ้างอิง ==
== แหล่งข้อมูลอื่น ==
Total Population by Province, City, Municipality and Barangay as of August 1, 2007
 
มารินดูเก
มารินดูเก
รัฐและดินแดนที่ก่อตั้งในปี พ.ศ. 2463
Non nobis solum

Non nobis solum (not for ourselves alone) แปลว่า ไม่ใช่เพื่อพวกเราเท่านั้น เป็นคติพจน์ภาษาลาติน บางครั้งเขียนว่า non nobis, sed omnibus ("not for us, but for everyone" ไม่ใช่เพื่อเรา แต่เพื่อทุกคน) และ non nobis solum, sed omnibus หมายความว่า คนควรทำเพื่อประโยชน์ของมนุษยชาตินอกเหนือจากประโยชน์ส่วนตัว
คติพจน์นี้มาจากประโยคหนึ่งในศาสตรนิพนธ์ที่มีอิทธิพลมากของกิแกโรเรื่อง On Duties (Latin: De Officiis) ซึ่งกิแกโรเขียนไว้ว่า "non nobis solum nati sumus ortusque nostri partem patria vindicat, partem amici" แปลว่า เราเกิดมาไม่ใช่เพื่อตัวเราเท่านัน, ประเทศของเรา เพื่อนของเรา ต่างมีส่วนร่วมในตัวเรา De Officiis, 1:22 ประโยคนี้ กิแกโรกล่าวเองว่า เป็นการถอดความโดยตรงมาจากแนวความคิดของเพลโตในหนังสือ Letter to Archytas (จดหมายถึงอาคาทาส) ในบริบทของเนื้อเรื่อง ประโยคนี้สื่อว่า มนุษย์ได้รับการรังสรรค์ขึ้นเพื่อมนุษย์ด้วยกัน เพื่อเป็นประโยชน์ต่อกันและกันให้มากที่สุด กิแกโรเชื่อมโยงความคิดนี้เข้ากับคตินิยมสากลของลัทธิสโตอิก และตามลัทธินี้ มนุษย์ทุกคนมีความเกี่ยวดองกันและจำเป็นต้องมีส่วนร่วมเพื่อประโยชน์ของส่วนรวม แลกเปลี่ยนความเอื้อเฟื้อโดยการให้และรับ
== อ้างอิง ==
== แหล่งข้อมูลอื่น ==
กิแกโร
แผ่นอะลูมิเนียม

แผ่นอลูมิเนียม (อังกฤษ: aluminum foil) เป็นอลูมิเนียมทีมีลักษณะเป็นกระดาษ มีความหนาน้อยกว่า 0.2 มม. บางที่สุดแค่ 6 ไมโครเมตร  สามารถใช้ห่อสิ่งของ บางครั้งแผ่นอะลูมิเนียมถูกสร้างมาจากพลาสติกหรือกระดาษเพื่อใช้งานได้มากขึ้น
== ปัญหาเรื่องสิ่งแวดล้อม ==
แผ่นอลูมิเนียมบางอันสามารถรีไซเคิลได้ประมาณ 5% ในการใช้เป็นพลังงานไฟฟ้า อย่างไรก็ตาม มีอะลูมิเนียมหลายอันไม่สามารถรีไซเคิลได้ เนื่องจากทำได้ยากและมีอะลูมิเนียมที่มีในรูปแบบโลหะน้อยมาก
== ดูเพิ่ม ==
หมวกฟอยล์ดีบุก (Tin foil hat)
== อ้างอิง ==
== เว็บที่เชื่อมโยง ==
European Aluminium Foil Association
Aluminium Association (USA)
Aluminium Foil from How Products Are Made, vol. 1, Thomson Gale (2005).
How It's Made: Aluminium Foil - HowItsMadeEpisodes channel on YouTube.
อะลูมิเนียม
เครื่องใช้ประกอบอาหาร
วัสุดหีบห่อ
วัสดุบรรจุภัณฑ์
หญิงชาวฮุ่ยอัน

หญิงชาวฮุ่ยอัน  เป็นชนกลุ่มย่อยของชาวจีนฮั่น ที่อาศัยเฉพาะเทศมณฑลฮุ่ยอัน เมืองกวางโจว มณฑลฝูเจี้ยน ประเทศจีน พวกเธอมีวัฒนธรรมเฉพาะที่ผิดแผกไปจากชาวจีนทั่วไป เช่นการแต่งกายและประเพณีการแต่งงาน ซึ่งสร้างความสนใจแก่นักมานุษยวิทยาไปพร้อม ๆ กับการวิพากษ์วิจารณ์จากรัฐบาล
== วัฒนธรรม ==

=== การแต่งกาย ===
หญิงชาวฮุ่ยอันจะสวมเสื้อคล้ายแจ็กเก็ตสั้น ๆ สีน้ำเงินเขียว สวมกางเกงรัดสะโพกนุ่งต่ำกว่าสะดือขายาวสีดำ คลุมศีรษะด้วยผ้าสีสันสดใสแล้วสวมหมวกทรงกรวยคล้ายงอบครอบไปอีกทีหนึ่ง ซึ่งรัฐบาลแสดงความเห็นต่อการแต่งกายนี้ว่า "หมวกยุคศักดินา แจ็กเก็ตราคาประหยัด พุงป่องด้วยไขมันแห่งประชาธิปไตย กางเกงก็ขายาวสิ้นเปลือง" ที่รัฐบาลทำเช่นนี้ก็เพราะจะทำให้วัฒนธรรมของหญิงชาวฮุ่ยอันหายไปแล้วกลืนไปกับชาวจีนฮั่นตั้งแต่ยุคเริ่มต้นสาธารณรัฐประชาชนจีน
=== การแต่งงาน ===
ธรรมเนียมการแต่งงานของหญิงชาวฮุ่ยอัน คือคู่แต่งงานใหม่จะไม่อยู่ด้วยกัน ในคืนแรกของชีวิตสมรสพวกเขาจะแยกกันไปอาศัยอยู่บ้านเพื่อน วันที่สองเจ้าสาวจะไปแสดงความเคารพครอบครัวเจ้าบ่าวและมอบกำนัลแก่ผู้สูงอายุ วันที่สามน้องสาวของเจ้าบ่าวจะพาเจ้าสาวไปตักน้ำสองถังที่บ่อน้ำประจำชุมชน หลังปฏิบัติตามธรรมเนียมนี้ไปแล้วห้าวันเจ้าสาวก็จะกลับไปยังบ้านพ่อแม่ของตนเอง เจ้าบ่าวและเจ้าสาวจะไม่สามารถพบปะหรือแม้แต่พูดคุยกัน จนกว่าเจ้าสาวจะให้กำเนิดบุตร ซึ่งหญิงชาวฮุ่ยอันยุคใหม่ไม่มีใครปฏิบัติตนตามธรรมเนียมนี้แล้ว
=== ศาสนา ===
หญิงชาวฮุ่ยอันนับถือศาสนาอย่างเดียวกับชาวจีนฮั่นคือ ศาสนาพื้นบ้านจีน, ลัทธิเต๋า หรือศาสนาพุทธ
== อ้างอิง ==
=== บรรณานุกรม ===
== แหล่งข้อมูลอื่น ==
Hui'an Women 
Beauty of Hui'an women
Hui'an Women's Clothing 
Hui'an women's dance practice
กลุ่มชาติพันธุ์ในประเทศจีน
ชาวฮั่น
วัฒนธรรมฮกเกี้ยน